15 nov. 2025: Brevdato:

Suliap normua: 2024 - 21405

All. nr. 24775106

Postboks 269

3900 Nuuk

Oqarasuaat (+299) 34 50 00

Fax (+299) 34 63 55

E-maili: apn@nanoq.gl

www.naalakkersuisut.gl

|  |
| --- |
| Aalisarneq pillugu Siunnersuisooqatigiit aamma taaseqataasinnaanatik ataatsimeeqataasartut |
| |  | | --- | | **TUSARNIAANEQ - Pisarineqarsinnaasut tamarmiusut (TAC) saattuat 2025** |   Matumuuna 2025-mi saattuat pisarineqarsinnaasut tamarmiusut (TAC) taakkununngalu oqaaseqaatit attuumassutillit aalajangersarneqarneri pillugit allakkat tusarniaatit saqqummiunneqarput.  **Taamaattumik tusarniaanermut akissuteqaat kingusinnerpaamik ulloq 02.12.2024 danskisut kalaallisullu uunga nassiuteqquneqarput** [**apn@nanoq.gl**](mailto:apn@nanoq.gl)  Akissuteqartoqanngippat tamanna nassiunneqartunik akuersinertut isigineqassaaq.  **Saattuat** |

Kalaallit Nunaata Kitaani saattuat, snekrabber (NAFO-mi sumiiffimmi 1-miittut), pillugit ukiut ataasiakkaarlugit ilisimatuussutsikkut siunnersuisoqartarpoq. Kalaallit Nunaata Kitaani saattuanut aqutsinissamik pilersaarut siunnersuinermi tunngavigineqarpoq, tassani aqutsiveqarfinnit aqqaneq-marluusunit (immikkoortut 1+2) aqutsiveqarfinnut tallimaasunut siunnersuisoqartarluni.

Aqutsinissamik pilersaarut aalisarnermut inatsit nutaaq naapertorlugu naqqissuiffigineqarpoq, tassani pisassiissutinik niuerutigineqarsinnaasunik nammineq pigisat (PNNP) inuussutissarsiortuniillu kissaatigisat ilanngunneqassapput. Avataani sinerissallu qanittuani aalisarfiit ataatsimuulersinneqarnissaannik taanna imaqarpoq. Avataani sinerissallu qanittuani pisassat tamarmiusut (TAC) ataatsimuulersinneqartut pillugit, sinerissap qanittuani taamaallaat siunnersuisoqassatillugu, sinerissap qanittuani pisarineqarsinnaasut tamarmiusut (TAC) pillugit siunnersuineq tunngavigalugu siunnersuisoqartassaaq. Immikkoortoq 3 pineqartillugu aqutsinermut pilersaarutip piffissami atuuffiani pisassiissutit aalajangersimasut naleqqussaanermik aqutsineq tunngavigalugu aalajangersarneqartassapput.

Saattuarniarnermi aqutsinermut pilersaarut naqqissugaq nutaaq siunnersuutaasoq tusarniutigineqarpoq.

Aqutsinermut pilersaarut naapertorlugu aqutsinissamik malittarisassat maluginiaqquneqarput, taamaalilluni Aalisarnermut Siunnersuisooqatigiit pisarineqarsinnaasut tamarmiusut (TAC) 15 % sinnerlugit ikileriarsimasut paasineqarpata peqataatinneqartartussaapput. Tamanna aqutsiveqarfinnut Nuuk-Paamiut sineriaannut (-28 %), Sisimiut imartaanut (-35%), Sisimiut sineriaanut (-20%) aamma Qeqertarsuup Tunuata -Uummannap sineriaanut (-42%) atuuppoq.

Siunnersuinermut tunngaviusut tunngavigalugit siunnersuinerit 2021-mi nalorninartut ilanngullugit iluarsaanneqarput, taamaattumillu Aalisarnermut Piniarnermullu Naalakkersuisoqarfiup sumiiffinnut taakkununnga marlunnik pisassiissutit tamarmiusut (TAC) pillugit siunnersuutit saqqummiuppai. Siunnersuutip 1-p aqutsinermi atortut aqutsinissamut pilersaarummeersut malippai, tassa imaappoq 15%-mik ikililerisoqassaaq aamma siunnersuummi 2-mi 20%-mik ikililerisoqassaaq.

Aqutsinermut pilersaarut naapertorlugu pisarineqarsinnaasut tamarmiusut (TAC) aalajangersarneqarnerat pillugu Aalisarneq pillugu Siunnersuisoqatigiinnik ataatsimeeqateqarnissamik kissaateqartoqarpat, tusarniaassummut akissut aqqutigalugu tamanna saqqummiunneqarsinnaavoq.

|  |  |  |  |  |  |  |  |
| --- | --- | --- | --- | --- | --- | --- | --- |
| **Aqutsiveqarfik** | **Immikkoortoq** | **Siunnersuineq 2024 (tons)** | **Siunnersuineq 2025 (tons)** | **Siunnersuinerup allanngoriartornera (%)** | **Pisarineqarsinnaasut tamarmiusut (TAC) 2024 (tons)** | **Pisarineqarsinnaasut tamarmiusut (TAC) pillugit siunnersuutit 1 2025(tons)** | **Pisarineqarsinnaasut tamarmiusut (TAC) pillugit siunnersuutit 2 2025(tons)** |
| **Sisimiut, sineriak** | 1 | 599 | 480 | -19,9% | 599 | 509 + 86 = **595** | 479 + 81 = **560** |
| **Sisimiut, avataa** | 1 | 102 | 66 | -35,3% | 102 |
| **Qeqertarsuup Tunua - Uummannaq, sineriak** | 2 | 982 | 573 | -41,6 % | 982 | **834** | **786** |
| **Nuuk-Paamiut, sineriak** | 2 | 685 | 494 | -27,9% | 867 | 737 + 465 =**1.202** | 694 + 465 = **1.159** |
| **Nuuk-Paamiut, avataa** | 2 | 513 | 465 | -9,4% | 513 |
| **Upernavik sineriak** | 3 | - | - | - | 340 | **300** | **289** |
| **Maniitsoq-Kangaamiut, sineriak** | 3 | - | - | - | 225 | **200** | **191** |
| **Narsaq – Qaqortoq, sineriak** | 3 | - | - | - | 260 | **260** | **208** |

**Tabelli 1. 2025-mut pisassiissutissatut siunnersuutit**

Tamatuma saniatigut immikkoortumi 3-mi CPUE/pisaqarsinnaassutsimik ineriartorneq Aalisarnermut Piniarnermullu Naalakkersuisoqarfimmit malinnaaffigineqarpoq, tamatumani ingammik Maniitsoq-Kangaamiut aamma Upernavik sineriaanni ukiuni kingullerni CPUE-mik ikileriarnerit takuneqarsinnaapput. Pisarineqarsinnaasut tamarmiusut (TAC) aallaavimmikkut 2024-mi pisarineqarsinnaasut tamarmiusut (TAC) aalajangersarneqartarput, kisianni Aqutsinermut pilersaarut naapertorlugu Immikkoortortani aalisarnermi pisarineqartut (CPUE) aamma imaluunniit aalisarnerulertoqarpat pisarineqarsinnaasut tamarmiusut (TAC) 15% angullugit nalimmassarlugit ikilisinneqartarput. Aqutsinermut pilersaarutip atortui naapertorlugit immikkoortuni aalisarnermi pisarineqartut (CPUE) ikiliartornerisa malitsigisaanik pisarineqarsinnaasut tamarmiusut (TAC) ikiliartortinneqartarput. Naalakkersuisoqarfiup aqutsiveqarfinni immikkoortumi 3-miittut ineriartorneri suli malinnaavigerusuppaat.

Kalaallit Nunaata kitaani saattuanut aqutsinissamut pilersaarummi aqutsinissamik malittarisassat naapertorlugit aqutsiveqarfinni tullinnguuttuni pisarineqarsinnaasut tamarmiusut (TAC) imatut aalajangersaavigineqarnissaat siunnersuutigineqarput:

**Tabelli 2. Siunnersuineq, pisarineqarsinnaasut tamarmiusut (TAC) aamma qaqitat (tons) 2022 - 2024**

|  |  |  |  |  |
| --- | --- | --- | --- | --- |
| **Aqutsiveqarfiit** |  | **2022** | **2023\*** | **2024\*\*** |
| **Upernavik** | **Siunnersuineq** | - | - | - |
| **Pisarineqarsinnaasut tamarmiusut (TAC)** | 400 | 400 | 340 |
| **Pisassiissutinit qaqitat** | 275 | 224 | 226 |
| **Qeqertarsuup Tunua/Uummannaq** | **Siunnersuineq** | 796 | 982 | 982 |
| **Pisarineqarsinnaasut tamarmiusut (TAC)** | 744[[1]](#footnote-1) | 982 | 982 |
| **Pisassiissutinit qaqitat** | 779 | 625 | 386 |
| **Sisimiut, sineriak** | **Siunnersuineq** | 547 | 599 | 599 |
| **Pisarineqarsinnaasut tamarmiusut (TAC)** | 547 | 599 | 599 |
| **Pisassiissutinit qaqitat** | 577 | 651 | 601 |
| **Sisimiut, avataa** | **Siunnersuineq** | 102 | 102 | 102 |
| **Pisarineqarsinnaasut tamarmiusut (TAC)** | 78[[2]](#footnote-2) | 102 | 102 |
| **Pisassiissutinit qaqitat** | 61 | 38 | 90 |
| **Maniitsoq** | **Siunnersuineq** | - | - | - |
| **Pisarineqarsinnaasut tamarmiusut (TAC)** | 225 | 225 | 225 |
| **Pisassiissutinit qaqitat** | 37 | - | - |
| **Nuuk-Paamiut sineriak** | **Siunnersuineq** | 1.020 | 1.020 | 685 |
| **Pisarineqarsinnaasut tamarmiusut (TAC)** | 997[[3]](#footnote-3) | 1.020 | 867 |
| **Pisassiissutinit qaqitat** | 651 | 293 | 385 |
| **Nuummit-Paamiunut imartaa** | **Siunnersuineq** | 302 | 513 | 513 |
| **Pisarineqarsinnaasut tamarmiusut (TAC)** | 302 | 513 | 513 |
| **Pisassiissutinit qaqitat** | 499 | 447 | 357 |
| **Narsaq-Qaqortoq sineriak** | **Siunnersuineq** | - | - | - |
| **Pisarineqarsinnaasut tamarmiusut (TAC)** | 260 | 260 | 221 |
| **Pisassiissutinit qaqitat** | 4 | 84 | - |

\*aqutsiveqarfinni immikkoortoq 3 siunnersuiffigineqanngikkaangat siunnersuinermik allannguineq, aqutsinermut pilersaarut 2021-p allannguutai takukkit.

\*\* 10. november

Inussiarnersumik inuulluaqqusillunga

Med venlig hilsen

John Biilmann (Aalisarnermut, Piniarnermut Nunalerinermullu Naalakkersuisoqarfik)

E-mail: johb@nanoq.gl

Oq. toqq/Tlf. direkte +299345316

1. Aqutsinissamik pilersaarut naapertorlugu immikkoortoq 2-mut pisarineqarsinnaasut tamarmiusut (TAC) ukiumut amerlanerpaamik 10%-inik ilaneqarsinnaapput. [↑](#footnote-ref-1)
2. Aqutsinissamik pilersaarut naapertorlugu immikkoortumut 1-imut pisarineqarsinnaasut tamarmiusut (TAC) ukiumut amerlanerpaamik 15%-inik ilaneqarsinnaapput [↑](#footnote-ref-2)
3. Aqutsinissamik pilersaarut naapertorlugu immikkoortoq 2-mut pisarineqarsinnaasut tamarmiusut (TAC) ukiumut amerlanerpaamik 10%-inik ilaneqarsinnaapput. [↑](#footnote-ref-3)